Vedenväki

### Väritys

* Ihon väri vaihtelee ihmisten vaaleasta ihmisten tummaan, mutta myös “kalaisia” värejä, kuten vihertävää ja harmaata esiintyy. Samoin myös täysin mustaa, täysin valkoista ja joitain trooppisia värejä (merten rannikkoalueet vrt koralliriuttojen kalat)

### Tuntomerkit

* Ihmisen yläruumis ja merenelävän alaosa.
* Joillain heimoilla myös yläruumiissä on suomuja, mutta tyypillisempää on ihmismäinen, joskin huomattavasti kovempi, iho.
* Sormien välissä on uimista tehostavat ihopoimut.
* Heimosta riippuen hengitys tapahtuu kaulassa tai rintakehän yläosassa olevien kidusten tai “normaalin” suun kautta.

Vedenväki koostuu kaikista ihmisenkaltaisista vedessä elävistä olennoista. Heitä tapaa sekä makeasta että suolaisesta vedestä, ja joikaisella heimolla on omat tuntomerkkinsä ja erityispiirteensä.

## Eri lajit

### Suohaltija

Vedenväestä harvinaisimmat suohaltijat ovat varsin pieniä, noin 50 cm pituisia kelmeitä olentoja, joilla on sammakkoa muistuttavat räpylät ja paksu nahka. Ne muistuttavat ulkomuodoltaan vähemmän ihmistä kuin moni muu vedenväkeen luettava olento.

### Näkki

Näkki on olento, joka on joen, lähteen, sillan, lammikon tai kaivon ilkeä henki tai vartija. Näkki kiusaa usein ihmisiä, ja voi jopa viedä jonkun. Näkin ulkonäkö vaihtelee eri tilanteissa. Melko usein se on muodoton, vesikasvien peittämä möhkäle, joka voi muistuttaa liskoa tai sammakkoa. Näkki saattaa olla komea nuorukainen tai kaunis neito, joka viettelee pahaa-aavistamattoman ohikulkijan riistääkseen tämän syvyyksiin.

Näkiltä voi suojautua heittämällä rannalta kiven veteen ja lausumalla : "Näkki maalle, minä veteen" ja taas vedestä noustessa heitetään kivi vedestä maalle ja lausutaan sanat: "Näkki veteen, minä maalle."

Näkit elävät yleensä yksin, mutta tiedetään eräästä tapauksesta, jossa näkki otti ihmisnaisen uhrin sijasta vaimokseen.

### Seireeni

Seireenit ovat kaloja vyötäröstä alaspäin, heillä on linnun muotoinen keskivartalo ja naisen pää. Melkein aina heillä on pitkät hiukset. He laulavat erittäin kauniisti, lumoten laulullaan miehet täysin. Heidän äänensä ovat niin täydellisiä, että ne saavat merimiehet suorastaan hypnoottiseen tilaan. Miehet seuraavat heidän ääniään hypäten mereen, johon he hukkuvat.

### Vedenhaltija, merenneito tai vetehinen

Vedenhaltijat, jotka jaetaan sukupuolen mukaan merenneitoon ja vetehiseen tai merenmieheen ovat kauniita olentoja, joilla on kalan pyrstö sekä ihmisen ylävartalo ja jotka kykenevät hengittämään sekä veden alla että sen pinnan yläpuolella. Heidän ihonvärinsä vaihtelee asuinpaikan mukaan ja lämpimässä ilmastossa elävät vedenhaltijat ovat ihonväriltään kylmien alueiden vedenhaltijoita selvästi tummempia.

### Jäämerenhaltija

Jäämerenhaltijat ovat varsin kalpeita, jopa seitsemän metrin pituiseksi kasvavia olentoja, jotka elävät jopa kaksisataavuotiaiksi asti. He elävät nimensä mukaisesti jäämerillä melko yksinään.

### Merihaltija

Merihaltijat ovat vedenväestä suurimpia. He kasvavat jopa viidenkymmenen metrin pituisiksi ja elävät keskimäärin viisisataavuotiaiksi. Heidän pyrstönsä muistuttavat valasta, ja heidän ihonsa on melko harmaa. Merihaltijat muistuttavat merenneitoja enemmän kalaa. He elävät suurimman osan elämästään yksin.

## Elinympäristö

Vedenväellä on usein vedenalaisia kaupunkeja ja kyliä. Vedenväki on liikkuvaista, joten tarkkana “kotipaikkana” on usein tietty alue, esim järvi tai rannikkoseutu, eikä niinkään tietty rakennus tai muu vastaava. Tietyillä heimoilla ei ole lainkaan kotipaikkaa, vaan elämän aikana vaelletaan tiettyjen seutujen välillä jopa keskellä valtamerta, kuten jotkin muut merieläimet. Vedenväellä on kuitenkin myös rakennettua ympäristöä, joista löytyy pysyvääkin asutusta. Erityisesti tätä löytyy rannikkoseuduilta ja kirkkaasta vedestä. Useimmat rakennukset ovat yhteisiä, joihin kaikki saavat tulla halutessaan oleskelemaan. Kaupungit toimivatkin useimmiten lähinnä kohtauspaikkoina enemmän kuin pysyvänä asuinpaikkana. Vedenalaiset luolastot tarjoavat joillekin heimoille pysyvät asuinpaikan. Rakennukset EIVÄT ole sitä tyhmää Atlantistyyliä. Kivi peittyy veden alla hiekalla ja mudalla, eivätkä vedenväen tarpeet ole rakennusten kannalta samat kuin ihmisten. Kasveista rakennetut asumukset ovat yleisin rakennusmuoto. Suurin vedenväen kaupungeista on meren pohjasta aivan pintaan asti ulottuva n. 3,5 kilometriä korkea levärakennus. Siis niinku yks iso rakennus. Leveys vaihtelee paikoittain, yleensä n. 700m. Kaupunki/rakennus ulottuu pintaan asti ja sillä on kelluva osa, joka vakauttaa kaupunkia ja toimii kohtauspaikkana ilmaa hengittävien kanssa.

## Elinkaari

Kaikkein pienin vedenväki lisääntyy kutemalla. Isoimmat lajit sen sijaan lisääntyvät nisäkkäiden tavoin.

Kaikkein suurimmat lajit sekä näkki elävät suurimmaksi osaksi yksin ja tapaavat muita lajinsa edustajia enimmäkseen lisääntymistarkoituksessa ja saattavat joskus pariutua lopuksi ikäänsä. Pienemmät lajit elävät muiden lajitoveriensa seurassa, mutta eivät yleensä sitoudu yhteen kumppaniin.

## Kulttuuri

Vedenväki on liikkuvaista porukkaa, joka tykkää viettää aikaa lähinnä muun vedenväen kanssa. He ovat huomattavan kiinnostuneita veden kiertokulusta, olomuodoista ja voimasta. Yllättävää kyllä tähdet ja taivas ovat vedenväelle lähes yhtä tärkeitä ja rakkaita kuin vesi.

Vedenväki voidaan jakaa kotiseudun, ulkomuodon ja elintapojen mukaan eri heimoihin, joilla on hieman eriävät kulttuurit. Merenrantojen väki muistuttaa eniten klassista merenneitoa.

Vedenväki viihtyy yleensä muun vedenväen luona. Perhekäsitys ei ole yhtä vahva kuin esim. ihmisillä, vaan tärkeimmät läheiset koostuvat usein muista saman heimon jäsenistä, joiden kanssa satutaan tulemaan hyvin toimeen (parvikäyttäytyminen). Poikkeuksena matalan makeanveden asukkaat, joilla on erittäin vahva perhekäsitys, sekä syvän-/avaran-/jäämeren asukkaat, jotka viihtyvät yksin ja tapaavat muita vain kerran pari vuodessa.

Vedenväestä lähinnä matalanveden asukkaat käyttävät vaatteita. Syynä on auringolta suojautuminen muiden lajien tuijotukselta välttyminen. Pienet korut ja muut keholla kannettavat esineet ovat kyllä yleisiä.

Musiikki on tärkeää ja yleinen viihdemuoto, mutta eroaa veden takia ilman kautta soitettavasta. Taitavia laulajia arvostetaan ja valastyyppistä laulamista voidaan käyttää kommunikointiin pitkien matkojen takaa.

Vedenväellä ei ole yhtä vahvaa hierarkiaa kuin monilla muilla lajeilla. Tietyillä alueilla tai tietyissä “parvissa” saattaa olla muutama yksilö, jotka ovat luontaisesti ottaneet eräänlaisen johtajaroolin. Poikkeuksena taas matalanveden porukka, varsinkin se kissankokoinen, joilla on yleensä enemmän konkreettista omaisuutta, pienempi elinalue ja ihmismäisempi elintapa kuin muulla vedenväellä. Fyysinen omaisuus ja esim. vesikasvien viljely on johtanut tarkemmin säännellyn yhteiskunnan tarpeeseen. Syvänmeren jättiläiset viihtyvät yksin, joten hierarkiaa ei ole. Yksittäisiä henkilöitä voidaan kuitenkin kunnioittaa esimerkiksi iän ja viisauden takia.

## Suhde muihin lajeihin

Vedenväki ei varsinaisesti välttele muita lajeja, mutta pysyy mieluiten pinnan alla omissa oloissaan. Kaupankäyntiä ja kuulumisten vaihtoa tapahtuu kyllä. Veneitä käyttävät maalajit saattavat joskus pyytää vedenväkeä saattamaan laivoja esim. turvallisuus- ja suunnistussyistä, sillä merenväki on tavattoman taitavaa suunnistamaan tähtien ja merivirtojen avulla.